pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อธิบดีกรมการจัดหางาน สั่งปูพรมตรวจสถานประกอบการ เตือนรับต่างด้าวไม่มีใบอนุญาตทำงาน มีโทษทั้งจำ-ทั้งปรับ
วันศุกร์ที่ 20 พฤศจิกายน 2563
อธิบดีกรมการจัดหางาน สั่งปูพรมตรวจสถานประกอบการ เตือนรับต่างด้าวไม่มีใบอนุญาตทํางาน มีโทษทั้งจํา-ทั้งปรับ
นายสุชาติ พรชัยวิเศษกุล อธิบดีกรมการจัดหางาน สั่งการ กกจ.บูรณาการร่วมกับสํานักงานตํารวจแห่งชาติ สํานักงานตรวจคนเข้าเมืองและกรมการปกครอง ลงพื้นที่ตรวจสอบทั่วประเทศ เพื่อป้องกันและสกัดการระบาดของโรคโควิด-19 จากแรงงานต่างด้าวที่ลักลอบเข้ามาทํางานในไทย
นายสุชาติ กล่าวว่า กรมการจัดหางาน ดําเนินการตามตามนโยบาย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ในด้านการเฝ้าระวังคนต่างด้าวลักลอบเดินทางเข้าประเทศไทยโดยผิดกฎหมายและไม่ผ่านการคัดกรองโรค เพื่อป้องกันการแพร่ระบาดของโรคโควิด-19 โดยบูรณาการร่วมกับหน่วยงานราชการที่เกี่ยวข้อง และขอความร่วมมืออย่าอํานวยความสะดวกให้คนต่างด้าวหลบหนีเข้าเมือง โดยเฉพาะผู้ประกอบการขอให้งดรับแรงงานต่างด้าวที่หลบหนีเข้ามาแบบผิดกฎหมาย เนื่องจากสถานการณ์การแพร่ระบาดในประเทศเพื่อนบ้านยังมีความน่ากังวล จึงได้สั่งการให้สํานักงานจัดหางานจังหวัดทั่วประเทศ สํานักงานจัดหางานในพื้นที่กรุงเทพมหานคร พื้นที่ 1- 10 ลงพื้นที่เข้มงวดตรวจสอบแรงงานต่างด้าวที่เข้ามาทํางานในประเทศไทย ต้องมีใบอนุญาตทํางาน โดยเฉพาะสํานักงานจัดหางานจังหวัด 10 จังหวัดที่มีชายแดนติดกับประเทศเมียนมา ได้แก่ กาญจนบุรี ชุมพร เชียงราย เชียงใหม่ ตาก ประจวบคีรีขันธ์ เพชรบุรี แม่ฮ่องสอน ระนอง และราชบุรี ได้กําชับให้ดําเนินการตามมาตรการของศบค.อย่างเคร่งครัดเป็นพิเศษ
“ ที่ผ่านมามีการดําเนินคดีนายจ้าง/สถานประกอบการที่จ้างคนต่างด้าวที่ไม่มีใบอนุญาตทํางาน จํานวน 1,569 ราย ดําเนินคดีแรงงานต่างด้าวไปแล้ว จํานวน 1,955 คน และผลักดันส่งกลับแรงงานแล้ว จํานวน 1,470 คน คิดเป็นเงินค่าปรับรวม 13,465,800 บาท (ข้อมูลตั้งแต่วันที่ 1 ต.ค. 2562 – 30 ก.ย. 2563) โดยคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับตั้งแต่ 5,000 – 50,000 บาท และถูกผลักดันส่งกลับ ส่วนนายจ้างที่จ้างคนต่างด้าวโดยไม่มีใบอนุญาตทํางานหรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับ 10,000-100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี” อธิบดีกรมการจัดหางาน กล่าว
ทั้งนี้ กรมการจัดหางานขอความร่วมมือผู้ที่พบเห็นคนต่างด้าวทํางานผิดกฎหมาย หรือพบการกระทําความผิดเกี่ยวกับการทํางานของคนต่างด้าว สามารถแจ้งเบาะแสหรือร้องเรียนได้ที่ กองทะเบียนจัดหางานกลางและคุ้มครองคนหางาน กรมการจัดหางาน โทร 0 2354 1729 หรือสํานักงานจัดหางานกรุงเทพมหานครพื้นที่ 1-10 หรือที่สํานักงานจัดหางานจังหวัดทุกจังหวัด หรือโทร.สายด่วนกระทรวงแรงงาน 1506 กด 2 กรมการจัดหางาน เพื่อให้เจ้าหน้าที่เข้าตรวจสอบต่อไป
รัฐบาลไทย-ข่าวทำเนียบรัฐบาล-วธ.ร่วมกับชาวอุตรดิตถ์เชิญเที่ยวงานประเพณีไหลแพไฟ และเทศกาลกินปลา อาหารพื้นถิ่นของกินต้องห้ามพลาด ยิ่งใหญ่ 4-5 ธ.ค.นี้ ณ ชุมชนคุณธรรมฯ บ้านหาดสองแคว อุตรดิตถ์
วันอังคารที่ 17 พฤศจิกายน 2563
วธ.ร่วมกับชาวอุตรดิตถ์เชิญเที่ยวงานประเพณีไหลแพไฟ และเทศกาลกินปลา อาหารพื้นถิ่นของกินต้องห้ามพลาด ยิ่งใหญ่ 4-5 ธ.ค.นี้ ณ ชุมชนคุณธรรมฯ บ้านหาดสองแคว อุตรดิตถ์
วธ.ร่วมกับชาวอุตรดิตถ์เชิญเที่ยวงานประเพณีไหลแพไฟ และเทศกาลกินปลา อาหารพื้นถิ่นของกินต้องห้ามพลาด ยิ่งใหญ่ 4-5 ธ.ค.นี้ ณ ชุมชนคุณธรรมฯ บ้านหาดสองแคว อุตรดิตถ์ ต่อยอด บวร On Tour สร้างความสุข ความภาคภูมิใจ สร้างรายได้ให้กับประชาชนตามยุทธศาสตร์ชาติ
นายสุรพันธ์ เจริญทรัพย์ วัฒนธรรมจังหวัดอุตรดิตถ์ กล่าวว่า จากการที่รัฐบาลโดยกระทรวงวัฒนธรรม (วธ.) มีนโยบายในการยกระดับงานประเพณีวัฒนธรรมท้องถิ่น เพื่อสืบสาน รักษาและต่อยอดงานวัฒนธรรม สร้างรายได้ สร้างมูลค่าเพิ่มทางเศรษฐกิจให้กับประเทศ จังหวัดอุตรดิตถ์มีพื้นที่ตลอดสองข้างฝั่งแม่น้ําน่าน มีแพกระชังเลี้ยงปลามากที่สุดในประเทศไทย รวมทั้งเป็นพื้นที่ที่มีอาหารพื้นถิ่น ของกินที่มีเอกลักษณ์ซึ่งสอดคล้องกับนโยบายของ วธ. ในการต่อยอด 5F(Food Film Fashion Fighting Festival) ปีนี้จังหวัดอุตรดิตถ์สํานักงานวัฒนธรรมจังหวัดอุตรดิตถ์ ร่วมกับภาคส่วนต่างๆ อาทิ อบต.หาดสองแคว อบจ.อุตรดิตถ์ การท่องเที่ยวแห่งประเทศไทย กรมการปกครองจึงได้มีการยกระดับงานประเพณีดังกล่าว เปิดงานประเพณีไหลแพไฟ และเทศกาลกินปลา อาหารพื้นถิ่นของกินต้องห้ามพลาด ระหว่างวันที่ 4-5 ธันวาคม 2563ณ ชุมชนคุณธรรมฯ บ้านหาดสองแคว ซึ่งเป็นชุมชนคุณธรรมฯ ที่มีการต่อยอด บวรOn Tourเป็นหนึ่งใน 100 สุดยอดชุมชนต้นแบบของประเทศไทย โดยมีขบวนไหลแพไฟ พิธีขอบคุณพืชพันธุ์ธัญญาหารและสายน้ํา การแสดงศิลปวัฒนธรรม เทศกาลกินปลาอาหารพื้นบ้านและของกินห้องห้าพลาด ชิม ช้อป แชะ แชร์ ที่ตลาดวัฒนธรรม ถนนสายวัฒนธรรมลาวเวียง การออกร้านจําหน่ายผลิตภัณฑ์ทางวัฒนธรรมCPOT/OTOPประกวดภาพถ่าย การละเล่นพื้นบ้าน มหรสพลิเก รําวงย้อนยุค การแสดงแสงสีเสียง อันนํามาซึ่งความสุข ความภาคภูมิใจ สร้างรายได้ให้กับประชาชนตามยุทธศาสตร์ชาติ นโยบายรัฐบาล ส่งเสริมการเทิดทูนสถาบันพระมหากษัตริย์ สืบสาน รักษา ต่อยอดงานวัฒนธรรมประเพณีอันดีงาม
ทั้งนี้ ประเพณีไหลแพไฟเฉลิมพระเกียรติและพิธีขอบคุณพืชพันธุ์ธัญญาหารและสายน้ํา ได้เริ่มครั้งแรกเมื่อวันที่ 5 ธันวาคม 2541 ในครั้งนั้นมีเพียงแพรูปจําลองเรือพระที่นั่งสุพรรณหงส์เพียงแพเดียว ต่อมาในปี 2542 เป็นปีที่พระบาทสมเด็จพระเจ้าอยู่หัวภูมิพลอดุลยเดช ทรงมีพระชนมพรรษาครบ 6 รอบ เพื่อเป็นการเฉลิมฉลองในวันมหามงคลเฉลิมพระชนมพรรษา จึงได้กําหนดให้ประเพณีไหลแพไฟเฉลิมพระเกียรติฯ จัดเป็นประจําทุกวันที่ 5 ธันวาคมของทุกปี และเป็นงานประเพณีสําคัญตลอดมา จากนั้นได้มีขบวนเรือเพิ่มขึ้นเรื่อยๆ โดยตลอดฝั่งมีประชาชนเข้าร่วมชมความสวยงาม ยิ่งใหญ่อลังการเพิ่มขึ้นทุกปี สร้างความสุข ความภาคภูมิใจ สร้างรายได้ให้กับประชาชนและชุมชนเพิ่มมากขึ้น โดยแพไฟเฉลิมพระเกียรติฯ 7 หลัง ได้แก่ แพหลังที่ 1 เอกองค์อมรินทร์ แพหลังที่ 2 นวมินทร์มหาราช แพหลังที่ 3 ปราชญ์แห่งแผ่นดิน แพหลังที่ 4 อัครศิลปิน แพหลังที่ 5 ภูมินทร์ภัทรราชัน แพหลังที่ 6 คุ้มเกล้าประชาสุขสันต์ แพหลังที่ 7 ราชันแห่งราชา โดยปีนี้ทางจังหวัดอุตรดิตถ์ ได้ขอความร่วมมือผู้ชมงานด้วยวิถีใหม่ (New Normal) สามหน้ากากอนามัย หน้ากากผ้า ล้างมือด้วยเจลแอลกอฮอล์และเว้นระยะทางสังคม เพื่อป้องกันการแพร่ระบาดเชื้อไวรัสโควิด -19
รัฐบาลไทย-ข่าวทำเนียบรัฐบาล-ไทยร่วม 40 ประเทศเอเชียแปซิฟิก วางระบบติดตามความปลอดภัยด้านอาหารมาตรฐานเดียว
วันอังคารที่ 17 พฤศจิกายน 2563
ไทยร่วม 40 ประเทศเอเชียแปซิฟิก วางระบบติดตามความปลอดภัยด้านอาหารมาตรฐานเดียว
ปลัดกระทรวงสาธารณสุข เผยแต่ละปีทั่วโลกป่วยด้วยโรคติดเชื้อที่มากับอาหารถึง 600 ล้านคน เสียชีวิต 4.2 แสนคน เดินหน้าร่วม 40 กว่าประเทศในเอเชียแปซิฟิกวางระบบติดตามความปลอดภัยอาหารนําเข้าและส่งออกมาตรฐานเดียว ช่วยตรวจสอบย้อนหลังได้ตลอดห่วงโซ่อาหาร
ปลัดกระทรวงสาธารณสุข เผยแต่ละปีทั่วโลกป่วยด้วยโรคติดเชื้อที่มากับอาหารถึง 600 ล้านคน เสียชีวิต 4.2 แสนคน เดินหน้าร่วม 40 กว่าประเทศในเอเชียแปซิฟิกวางระบบติดตามความปลอดภัยอาหารนําเข้าและส่งออกมาตรฐานเดียว ช่วยตรวจสอบย้อนหลังได้ตลอดห่วงโซ่อาหาร ตั้งแต่การผลิตถึงบริโภค เพิ่มความมั่นคงด้านอาหารให้แก่ประเทศ
วันนี้ (17 พฤศจิกายน 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการประชุมความปลอดภัยด้านอาหารระดับภูมิภาคเอเชียแปซิฟิก (Regional Food Safety Conference for Asia and the Pacific) ผ่านทางวิดีโอคอนเฟอเรนซ์ในระบบ Zoom โดยมีนายจอง จิน คิม (Jong Jin Kim ) ผู้ช่วยผู้อํานวยการใหญ่องค์การอาหารและเกษตรแห่งสหประชาชาติ (FAO) เข้าร่วมการประชุมทางออนไลน์ด้วย
นายแพทย์เกียรติภูมิ กล่าวว่า จากข้อมูลขององค์การอาหารและเกษตรแห่งสหประชาชาติ (FAO) ปัจจุบันทั่วโลกมีผู้ป่วยด้วยโรคติดเชื้อที่มากับอาหารประมาณ 600 ล้านคนต่อปี เสียชีวิตประมาณ 4.2 แสนคนต่อปี เฉพาะภูมิภาคเอเชียแปซิฟิกมีผู้ป่วยถึง 275 ล้านคนต่อปี ทั้งนี้ อาหารถือเป็นปัจจัยพื้นฐานในการดํารงชีวิต จึงต้องมีความปลอดภัยและมีคุณภาพ หากอาหารไม่ปลอดภัยจะส่งผลกระทบต่อสุขภาพของประชาชน เศรษฐกิจ การค้า และการท่องเที่ยว ยิ่งช่วงที่มีการระบาดของโรคโควิด 19 อาหารปลอดภัยจึงยิ่งมีความสําคัญกว่าที่เคยเป็นมา เนื่องจากช่วยดูแลสุขภาพประชาชนและสร้างความมั่นใจการท่องเที่ยว
นายแพทย์เกียรติภูมิกล่าวต่อว่า การประชุมความปลอดภัยด้านอาหารระดับภูมิภาคเอเชียแปซิฟิก เดิมมีกําหนดจัดขึ้นที่กรุงเทพมหานครในเดือนมิถุนายนที่ผ่านมา แต่จากสถานการณ์โรคโควิด 19 ทําให้ต้องเลื่อนการจัดงานออกไปและกําหนดจัดการประชุมรูปแบบเสมือนแทน โดยการประชุมครั้งนี้เป็นการติดตามความคืบหน้าการดําเนินงานเพื่อบรรลุเป้าหมายการพัฒนาที่ยั่งยืน (SDGs) เป้าหมายที่ 2 คือ บรรลุความมั่นคงทางอาหารและยกระดับโภชนาการสําหรับทุกคนในทุกวัย ของภูมิภาคเอเชียแปซิฟิก ซึ่งความปลอดภัยของอาหารจําเป็นต้องได้รับการแก้ไขตลอดห่วงโซ่อาหาร ตั้งแต่การผลิตจนถึงการบริโภค
"การประชุมในครั้งนี้มีการหารือและแลกเปลี่ยนประสบการณ์การดําเนินงานความปลอดภัยด้านอาหารระหว่างประเทศระดับสูง และร่วมกันวางระบบเฝ้าระวังและติดตามความปลอดภัยของอาหาร ทั้งการนําเข้าและส่งออกให้เป็นมาตรฐานเดียวกันในกลุ่มประเทศเอเชียแปซิฟิกกว่า 40 ประเทศ จากเดิมที่แต่ละประเทศมีระบบที่แตกต่างกัน หากระบบนี้สําเร็จจะช่วยให้ประเทศไทยสามารถตรวจสอบย้อนหลังอาหารที่นําเข้าและส่งออกได้ตลอดห่วงโซ่อาหาร ช่วยสร้างความมั่นคงและความปลอดภัยด้านอาหาร"นายแพทย์เกียรติภูมิกล่าว
************************************* 17 พฤศจิกายน 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 17 พฤศจิกายน 2563
วันอังคารที่ 17 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทาง จากต่างประเทศ เข้าเกณฑ์ PUI 1 ราย และเข้ากักตัวในสถานที่รัฐกําหนด 2 ราย มีผู้ป่วยกลับบ้านได้ 3 ราย ทําให้ผู้ป่วยกลับบ้านสะสม 3,724 ราย หรือคิดเป็นร
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 17 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทาง จากต่างประเทศ เข้าเกณฑ์ PUI 1 ราย และเข้ากักตัวในสถานที่รัฐกําหนด 2 ราย มีผู้ป่วยกลับบ้านได้ 3 ราย ทําให้ผู้ป่วยกลับบ้านสะสม 3,724 ราย หรือคิดเป็นร้อยละ 96.03 ของผู้ป่วยทั้งหมด มีผู้ป่วยยังรักษาอยู่ในโรงพยาบาล 94 ราย หรือคิดเป็นร้อยละ 2.42 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,878 ราย
โดยรายละเอียดผู้ติดเชื้อรายใหม่วันนี้ เป็นชาวต่างชาติ 3 ราย
1 ราย พบจากการคัดกรองที่ด่านท่าเรือ เข้าเกณฑ์เฝ้าระวังโรค (PUI) เป็นชาย สัญชาติอินเดีย อายุ 20 ปี อาชีพลูกเรือบรรทุกสินค้า เดินทางมาจากประเทศฟิลิปปินส์ เข้ารับการเฝ้าระวังอาการที่โรงพยาบาลในจังหวัดชลบุรี
2 ราย เข้ารับการกักตัวในสถานที่รัฐกําหนด (Alternative State Quarantine) ทั้งหมดเป็นชาย สัญชาติอังกฤษ อายุ 51 และ 73 ปี เดินทางมาจากสหราชอาณาจักร และต่อเครื่องบินที่เมืองดูไบ ตรวจพบเชื้อ ไม่แสดงอาการ เข้ารับรักษาในโรงพยาบาลเอกชน โดยค่าใช้จ่ายคิดจากประกันโควิด19 ที่ผู้เข้ารับการกักตัวทําไว้ก่อนเดินทางเข้าประเทศ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์โรคโควิด 19 ของประเทศไทยขณะนี้ผู้ติดเชื้อรายใหม่เป็นผู้ที่เดินทางมาจากต่างประเทศ ซึ่งภาครัฐได้มีมาตรการคัดกรอง เฝ้าระวังที่รัดกุม ทั้งในด่านควบคุมโรคท่าอากาศยาน ด่านท่าเรือ และด่านทางบก เพื่อป้องกันนําเชื้อมาแพร่ สู่คนในประเทศ ซึ่งตลอดระยะเวลาที่ผ่านมา ได้คัดกรองผู้ที่เดินทางเข้าประเทศแล้ว 152,037 ราย ตรวจพบผู้ติดเชื้อจํานวน 919 ราย นอกจากนี้ ภาครัฐและหน่วยงานที่เกี่ยวข้อง ทั้งฝ่ายความมั่นคง ฝ่ายปกครอง ยังคงเข้มงวดมาตรการเฝ้าระวังในพื้นที่ 10 จังหวัด ชายแดนเมียนมา ได้แก่ เชียงราย เชียงใหม่ แม่ฮ่องสอน ตาก กาญจนบุรี ราชบุรี เพชรบุรี ประจวบคีรีขันธ์ ชุมพร ระนอง และด่านสะเดา จังหวัดสงขลา ซึ่งมีชายแดนติดกับประเทศมาเลเซีย เนื่องจากยังคงมีการเพิ่มจํานวนของผู้ติดเชื้อรายใหม่สูงขึ้นอย่างต่อเนื่อง รวมถึงมีช่องทางธรรมชาติที่อาจเกิดการลักลอบเข้าประเทศอย่างผิดกฎหมายได้ ได้มีการสุ่มตรวจหาเชื้อเชิงรุกตามในพื้นที่แนวชายแดน หากพบผู้ติดเชื้อจะได้นําส่งรักษาตามระบบอย่างทันท่วงที ป้องกันการแพร่เชื้อเป็นวงกว้างในชุมชน
นายแพทย์โสภณ กล่าวต่อว่า แม้ว่าขณะนี้สถานการณ์ในประเทศไทยสามารถควบคุมการแพร่ระบาดของโรคโควิด 19 ได้เป็นอย่างดี เป็นที่ยอมรับจากทั่วโลก กระทรวงสาธารณสุขยังขอความร่วมมือให้ประชาชนยังคงปฏิบัติตามมาตรการป้องกันตัวเองต่อไป เช่น การสวมหน้ากากอนามัย/หน้ากากผ้า เว้นระยะห่างเท่าที่จําเป็น ล้างมือบ่อยๆ เลี่ยงสถานที่แออัด และลงทะเบียนเข้าออกสถานที่ผ่าน “ไทยชนะ”ทุกครั้ง เพราะเมื่อหากพบผู้ติดเชื้อ จะง่ายต่อการติดตามผู้สัมผัสเข้าสู่กระบวนการเฝ้าระวังอาการต่อไป
************************************* 17 พฤศจิกายน 2563
รัฐบาลไทย-ข่าวทำเนียบรัฐบาล-"อนุทิน" เผย ครม.เห็นชอบไทยจองซื้อวัคซีนโควิด 26 ล้านโดส ขอคนไทยยังสวมหน้ากากป้องกันโรค
วันอังคารที่ 17 พฤศจิกายน 2563
"อนุทิน" เผย ครม.เห็นชอบไทยจองซื้อวัคซีนโควิด 26 ล้านโดส ขอคนไทยยังสวมหน้ากากป้องกันโรค
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.มีมติเห็นชอบให้ไทยจองซื้อวัคซีนโควิด 19 จากแอสตราเซนเนกาจํานวน 26 ล้านโดส เพื่อให้คนไทย 13 ล้านคนเข้าถึงวัคซีนเป็นประเทศแรกๆ หลังวัคซีนสําเร็จ พร้อมขอทุกคนยังสวมหน้ากาก เพื่อเป็นวัคซีนป้องกันโรค
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.มีมติเห็นชอบให้ไทยจองซื้อวัคซีนโควิด 19 จากแอสตราเซนเนกาจํานวน 26 ล้านโดส เพื่อให้คนไทย 13 ล้านคนเข้าถึงวัคซีนเป็นประเทศแรกๆ หลังวัคซีนสําเร็จ พร้อมขอทุกคนยังสวมหน้ากาก เพื่อเป็นวัคซีนป้องกันโรคก่อนที่จะได้วัคซีนมาฉีด หลังพบคนเริ่มการ์ดตก ใส่หน้ากากลดลงจาก 90 กว่าเปอร์เซ็นต์เหลือ 50 กว่าเปอร์เซ็นต์
วันนี้ (17 พฤศจิกายน 2563 ) ที่ศูนย์การค้าสยามพารากอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) ให้สัมภาษณ์ภายหลังรณรงค์ให้ประชาชนยกการ์ดสวมหน้ากากป้องกันโรคโควิด 19 ว่า การประชุมคณะรัฐมนตรี (ครม.) วันนี้ มีมติอนุมัติให้ประเทศไทยจองซื้อวัคซีนโควิด 19 จากบริษัทแอสตราเซนเนกา ที่ประเทศไทยมีความร่วมมือในการพัฒนา จํานวน 26 ล้านโดส วงเงิน 6,049,723,117 บาท ครอบคลุมคนไทยร้อยละ 20 ของประชากร หรือ 13 ล้านคน ทําให้คนไทยมั่นใจอีกระดับว่า หากวัคซีนดังกล่าวสําเร็จคนไทยจะมีวัคซีนใช้ทันทีและจะเป็นประเทศลําดับแรกๆ ที่เข้าถึงวัคซีน เนื่องจากหากไม่รีบจองซื้อ พอถึงวันที่วัคซีนสําเร็จก็อาจไม่ได้มาหรืออาจต้องจ่ายในราคาต้นทุนถึงโดสละ 20 เหรียญสหรัฐ ทั้งนี้ การจองซื้อจะได้รับการถ่ายทอดเทคโนโลยีการผลิตมาด้วย เพื่อให้ผลิตได้เองภายในประเทศ ทําให้ไม่ต้องกังวลเรื่องการขนส่งและความเสียหาย ที่สําคัญวัคซีนที่สําเร็จต้องผ่านกระบวนการรับรองต่างๆ มีความปลอดภัยสําหรับผู้รับวัคซีน
นายอนุทินกล่าวอีกว่า ประเทศไทยควบคุมการแพร่ระบาดของโรคโควิด 19 ได้ เกิดจากความร่วมมือของประชาชน ซึ่งหากช่วงที่มีการระบาดแล้วคนไทยไม่ร่วมกันใส่หน้ากาก ล้างมือ และเว้นระยะห่าง คงเกิดการติดเชื้อมากกว่ายอดปัจจุบันที่มี 3,700 กว่าราย อย่างไรก็ตาม ขณะนี้คนไทยเริ่มใส่หน้ากากลดลงจาก 90 กว่าเปอร์เซ็นต์ เหลือเพียง 50 กว่าเปอร์เซ็นต์ ซึ่งการสวมหน้ากากมากกว่า 90 เปอร์เซ็นต์ ทําให้ประเทศไทยไม่เกิดการติดเชื้อ ไม่มี Super Spreader เกิดขึ้น และเป็นที่ยอมรับจากคนทั่วโลก กรมอนามัยจึงต้องจัดกิจกรรมรณรงค์กระตุ้นให้คนกลับมาสวมหน้ากาก ล้างมือ และเว้นระยะห่างให้ใกล้เคียงอัตราเดิม เนื่องจากประเทศไทยยังมีความเสี่ยงจากการที่ประเทศต่างๆ ยังมีการติดเชื้อสูง
"การใส่หน้ากากถือเป็นวัคซีนที่ดีที่สุดในวันที่วัคซีนโควิด 19 ยังไม่มา และช่วยประเทศชาติอย่างมหาศาล เพราะค่ารักษาพยาบาลผู้ป่วยก็ประมาณเกือบล้านบาทต่อคน ขอให้คนไทยร่วมกันเป็นมือเป็นไม้ ช่วยกันสื่อสารให้คนรอบตัว คนในครอบครัว และเพื่อนฝูง ยังคงสวมหน้ากากกันต่อไป และทําให้เป็นค่านิยม" นายอนุทินกล่าว
************************************ 17 พฤศจิกายน 2563
รัฐบาลไทย-ข่าวทำเนียบรัฐบาล-ดีอีเอส เร่งหารือ (ร่าง) แผนปฎิบัติราชการกระทรวงดิจิทัลเพื่อเศรษฐกิจและสังคม ระยะ 3 ปี พ.ศ.2563-2565
วันอังคารที่ 17 พฤศจิกายน 2563
ดีอีเอส เร่งหารือ (ร่าง) แผนปฎิบัติราชการกระทรวงดิจิทัลเพื่อเศรษฐกิจและสังคม ระยะ 3 ปี พ.ศ.2563-2565
ดีอีเอส เร่งหารือ (ร่าง) แผนปฎิบัติราชการกระทรวงดิจิทัลเพื่อเศรษฐกิจและสังคม ระยะ 3 ปี พ.ศ.2563-2565
เมื่อวันที่ 17 พฤศจิกายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการบริหารแผนปฏิบัติราชการกระทรวงดิจิทัลเพื่อเศรษฐกิจและสังคม ครั้งที่ 1-2563 โดยมีคณะกรรมการบริหารแผนปฎิบัติราชการของกระทรวงดิจิทัลเพื่อเศรษฐกิจและสังคม ร่วมประชุม ณ ห้องประชุม MDES 1 ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ที่ประชุมพิจารณาวาระสําคัญ ได้แก่ (ร่าง)แผนปฎิบัติราชการกระทรวงดิจิทัลเพื่อเศรษฐกิจและสังคม ระยะ 3 ปี พ.ศ.2563-2565 (ฉบับปรับปรุง พ.ศ.2564 ) และประจําปีงบประมาณ 2564 , โครงการสําคัญ (Flagchip Project) ภายใต้แผนปฎิบัติราชการกระทรวงดิจิทัลฯ ,การมอบหมายเจ้าภาพรวบรวมตัวชี้วัด/ค่าเป้าหมาย และข้อเสนอโครงการประจําปีงบประมาณ พ.ศ.2565 รวมทั้งหมด 114 โครงการ ทั้งนี้เพื่อให้ทุกหน่วยงานภายใต้สังกัดกระทรวงดิจิทัลฯ มีความเข้าใจชัดเจนถึงแนวทางการดําเนินตามมติคณะรัฐมนตรี เพื่อให้บรรลุเป้าหมายยุทธศาสตร์ชาติและแผนแม่บทภายใต้ยุทธศาสตร์ชาติ ประจําปีงบประมาณ พ.ศ.2563-2565
**************
รัฐบาลไทย-ข่าวทำเนียบรัฐบาล-พม. ถอดบทเรียนชุมชนเข้มแข็งย่านกะดีจีน เขตธนบุรี เพื่อนำไปเป็นต้นแบบในการพัฒนาสังคม ดูแลคนทุกช่วงวัย ภายใต้แนวคิด บ-ว-ร (บ้าน-วัด-โรงเรียน)
วันอังคารที่ 17 พฤศจิกายน 2563
พม. ถอดบทเรียนชุมชนเข้มแข็งย่านกะดีจีน เขตธนบุรี เพื่อนําไปเป็นต้นแบบในการพัฒนาสังคม ดูแลคนทุกช่วงวัย ภายใต้แนวคิด บ-ว-ร (บ้าน-วัด-โรงเรียน)
รมว.พม. สั่ง พม. ถอดบทเรียนชุมชนเข้มแข็งย่านกะดีจีน เขตธนบุรี เพื่อนําไปเป็นต้นแบบในการพัฒนาสังคม ดูแลคนทุกช่วงวัย ภายใต้แนวคิด บ-ว-ร (บ้าน-วัด-โรงเรียน)
นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) สั่งการให้กระทรวง พม. ถอดบทเรียนชุมชนต้นแบบย่านกะดีจีน ประกอบด้วย 6 ชุมชน ในพื้นที่เขตธนบุรี กรุงเทพฯ ได้แก่ ชุมชนกุฎีจีน ชุมชนวัดกัลยาณ์ ชุมชนวัดประยุรวงศ์ ชุมชนวัดบุปผาราม ชุมชนวัดกุฎีขาว และชุมชนโรงคราม โดยวันที่ 16 พ.ย. 63เวลา 15.30 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ พร้อมคณะ ได้ร่วมประชุมหารือแนวทางการถอดบทเรียนครอบครัวอบอุ่น ชุมชนเอื้ออาทร สู่สังคมเข้มแข็ง ของชุมชนย่านกะดีจีน 6 ชุมชน โดยมี ผู้แทนหน่วยงานที่เกี่ยวข้องได้แก่ กระทรวงวัฒนธรรม กระทรวงการท่องเที่ยวและกีฬา กรุงเทพมหานคร และตัวแทนชุมชน เข้าร่วมประชุม ณ พิพิธภัณฑ์บ้านกุฎีจีน เขตธนบุรี กรุงเทพฯ
นายอนุกูล กล่าวว่า ชุมชนย่านกะดีจีนดังกล่าว มีวิถีชีวิตการอยู่ร่วมกันของชุมชนพึ่งพากันในพหุวัฒนธรรม ซึ่งมี 3 ศาสนา 4 ความเชื่อ แต่สามารถอยู่ร่วมกันในชุมชนอย่างมีความสุขได้ และมีการดูแลสมาชิกครอบครัวของชุมชนให้มีภูมิคุ้มกันเองในมิติทางสังคมที่เปลี่ยนแปลงรวมทั้งมีส่วนร่วมในการพัฒนาชุมชน และยังเป็นชุมชนที่ประสบความสําเร็จในการจัดการตนเองโดยไม่ทิ้งรากเหง้า วิถีชีวิต และวัฒนธรรมเดิมของชุมชนนําไปสู่สังคมเข้มแข็ง ซึ่งสอดรับกับนโยบายของรัฐบาลที่ไม่ทิ้งใครไว้ข้างหลัง
นายอนุกูล กล่าวเพิ่มเติมว่า การประชุมในครั้งนี้ เป็นการกําหนดแนวทางการถอดบทเรียนชุมชนดังกล่าว เพื่อนําไปสู่การลงพื้นที่ศึกษาวิเคราะห์ข้อมูลต่างๆที่เป็นประโยชน์ในชุมชน ซึ่งจะเป็นต้นแบบเพื่อขยายผลประยุกต์ใช้และต่อยอดไปสู่การพัฒนาสังคม ภายใต้แนวคิด บ-ว-ร บ้าน-วัด(ศาสนา)-โรงเรียน (ราชการ) และหลักปรัชญาของเศรษฐกิจพอเพียง เพื่อให้หน่วยงานในสังกัดกระทรวง พม. ในแต่ละพื้นที่ทั่วประเทศนําไปปรับใช้ในพัฒนาสังคม ดูแลคนทุกช่วงวัยให้มีคุณภาพชีวิตที่ดีขึ้นต่อไป
รัฐบาลไทย-ข่าวทำเนียบรัฐบาล-สธ.ส่งทีมติดตามช่วยเหลือเยียวยาจิตใจผู้ประสบภัย อ.นาดี จ.ปราจีนบุรี ครั้งที่ 2
วันอังคารที่ 17 พฤศจิกายน 2563
สธ.ส่งทีมติดตามช่วยเหลือเยียวยาจิตใจผู้ประสบภัย อ.นาดี จ.ปราจีนบุรี ครั้งที่ 2
ผู้ตรวจราชการกระทรวงสาธารณสุข ส่งทีมติดตามช่วยเหลือเยียวยาจิตใจผู้ประสบภัย จากเหตุการณ์น้ําท่วม น้ําป่าไหลหลาก ที่อําเภอนาดี จังหวัดปราจีนบุรี เป็นครั้งที่ 2 ส่วนใหญ่ผู้ประสบภัยยังคงมีความเครียด และกังวลใจ ให้โรงพยาบาลส่งเสริมสุขภาพตําบลและโรงพยาบาลนาดี
ผู้ตรวจราชการกระทรวงสาธารณสุข ส่งทีมติดตามช่วยเหลือเยียวยาจิตใจผู้ประสบภัย จากเหตุการณ์น้ําท่วม น้ําป่าไหลหลาก ที่อําเภอนาดี จังหวัดปราจีนบุรี เป็นครั้งที่ 2 ส่วนใหญ่ผู้ประสบภัยยังคงมีความเครียดและกังวลใจ ให้โรงพยาบาลส่งเสริมสุขภาพตําบลและโรงพยาบาลนาดี ติดตามเยี่ยมซ้ําต่อเนื่อง
นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์เกี่ยวกับการติดตามช่วยเหลือเยียวยาผู้ประสบภัย จากเหตุการณ์น้ําท่วม น้ําป่าไหลหลากและดินโคลนถล่ม ที่อําเภอนาดี จังหวัดปราจีนบุรี ที่ผ่านมา ว่า เมื่อวันที่ 16 พฤศจิกายน 2563 ได้ส่งทีมช่วยเหลือเยียวยาจิตใจผู้ประสบภาวะวิกฤต หรือ เอ็มแคท (Mental Health Crisis Assessment and Treatment Team : MCATT) ออกเยี่ยมและติดตามช่วยเหลือเยียวยาผู้ประสบภัยครั้งที่ 2 ทั้ง 4 หมู่บ้าน ได้แก่ หมู่ 5 บ้านวังมีด หมู่ 6 บ้านวังขอนแดงหมู่ 8 บ้านวังใหม่และหมู่ 10 บ้านทับลานใน จํานวนทั้งหมด 61 ราย พบว่าส่วนใหญ่ผู้ประสบภัยยังคงมีความเครียดและกังวลใจในเรื่องอาคาร สิ่งของที่เสียหาย และรายได้ จํานวน 7 ราย จึงได้จ่ายยาคลายเครียด (Adjustment disorder) ให้แล้วจํานวน 4 ราย โดยให้ โรงพยาบาลส่งเสริมสุขภาพตําบลและโรงพยาบาลนาดี เยี่ยมติดตามอาการเป็นระยะ พบผู้มีประวัติรักษาทางจิตเวช 1 ราย ได้ส่งต่อเข้ารับการรักษาที่โรงพยาบาลนาดี นอกจากนี้ได้มอบถุงยังชีพให้กับผู้ประสบภัย จํานวน 57 ชุดอีกด้วย
สําหรับทีมที่ออกช่วยเหลือเยียวยาจิตใจผู้ประสบภาวะวิกฤต หรือเอ็มแคท (Mental Health Crisis Assessment and Treatment Team : MCATT) มาจากสํานักงาน​สาธารณสุข​จังหวัด​ปราจีนบุรี ​ร่วมกับ​โรงพยาบาล​จิตเวชสระแก้ว​ราชนครินทร์​ ศูนย์​สุขภาพ​จิต​ที่ 6 ชลบุรี โรงพยาบาล​เจ้าพระยา​อภัย​ภูเบศร​ โรงพยาบาล​นาดี สํานักงานสาธารณสุขอําเภอนาดี​ และโรงพยาบาลส่งเสริมสุขภาพตําบลทุกแห่งในอําเภอ​นาดี​ จํานวน 35 คน
************************************* 17 พฤศจิกายน 2563
******************************
รัฐบาลไทย-ข่าวทำเนียบรัฐบาล-ชวนท่องเที่ยวปลายปี โดยใช้จ่ายผ่านโครงการของรัฐ
วันอังคารที่ 17 พฤศจิกายน 2563
ชวนท่องเที่ยวปลายปี โดยใช้จ่ายผ่านโครงการของรัฐ
วันอังคารที่ 14 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญชวนประชาชนท่องเที่ยวในช่วงปลายปี และใช้จ่ายผ่านโครงการของรัฐ เช่น โครงการ "เราเที่ยวด้วยกัน" รับสิทธิส่วนลดค่าที่พักร้อยละ 40 สูงสุดไม่เกิน 3,000 บาทต่อคืน และคูปองเพื่อใช้เป็นค่าอาหาร ค่าเข้าสถานที่ท่องเที่ยว สูงสุด 900 บาทต่อวัน รวมทั้งโครงการ “กําลังใจ” ที่รัฐสนับสนุนเงินให้คนละ 2,000 บาท แก่ อสม. และเจ้าหน้าที่สาธารณสุข เป็นค่าใช้จ่ายท่องเที่ยวในประเทศ 2 วัน 1 คืน นอกจากนี้ ค่าใช้จ่ายจากการท่องเที่ยว ยังสามารถนําไปลดหย่อนภาษีในโครงการช้อปดีมีคืนได้อีกด้วย อย่างไรก็ตาม ขอความร่วมมือประชาชนปฏิบัติตามมาตรการควบคุมโรคโควิด-19 เพื่อป้องกันการแพร่ระบาดในประเทศ ช่วยให้การท่องเที่ยวคึกคักและกระตุ้นเศรษฐกิจไทยให้ขับเคลื่อนต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เกษตรฯ-พาณิชย์ เห็นชอบตั้งคณะอนุกรรมการฯ ร่วมขับเคลื่อนวิสัยทัศน์ "เกษตรผลิต พาณิชย์ตลาด"
วันอังคารที่ 17 พฤศจิกายน 2563
เกษตรฯ-พาณิชย์ เห็นชอบตั้งคณะอนุกรรมการฯ ร่วมขับเคลื่อนวิสัยทัศน์ "เกษตรผลิต พาณิชย์ตลาด"
เกษตรฯ-พาณิชย์ เห็นชอบตั้งคณะอนุกรรมการฯ ร่วมขับเคลื่อนวิสัยทัศน์ "เกษตรผลิต พาณิชย์ตลาด" ภายใต้ยุทธศาสตร์ตลาดนําการผลิต
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมคณะกรรมการร่วมเพื่อขับเคลื่อนยุทธศาสตร์ตลาดนําการผลิต โดยมีนายบุณยฤทธิ์ กัลยาณมิตร ปลัดกระทรวงพาณิชย์ ร่วมเป็นประธาน และผู้บริหารหน่วยงานต่าง ๆ ภายใต้สังกัดกระทรวงพาณิชย์ และกระทรวงเกษตรฯ เข้าร่วม ณ ห้องประชุมบุรฉัตรไชยากร กระทรวงพาณิชย์ ว่า เมื่อวันที่ 27 สิงหาคม 2563 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และ ดร.เฉลิมชัย ศรีอ่อน รีฐมนตรีว่าการกระทรวงเกษตรและสหกรณ์ ได้ร่วมลงนามในคําสั่งของกระทรวงพาณิชย์และกระทรวงเกษตรฯ เรื่องการแต่งตั้งคณะกรรมการร่วมเพื่อขับเคลื่อนยุทธศาสตร์ ตามวิสัยทัศน์ "เกษตรผลิต พาณิชย์ตลาด" ภายใต้ยุทธศาสตร์ตลาดนําการผลิต เพื่อพัฒนาภาคเกษตรกรไทยไปสู่เป้าหมายการเป็นศูนย์กลางสินค้าเกษตรและอาหารคุณภาพของโลก
โดยในวันนี้ (17 พฤศจิกายน 2563) คณะกรรมการร่วมเพื่อขับเคลื่อนยุทธศาสตร์ตลาดนําการผลิต ได้มีมติเห็นชอบในหลักการแต่งตั้งคณะอนุกรรมการเพื่อขับเคลื่อนยุทธศาสตร์ตลาดนําการผลิตขึ้น 4 คณะ เพื่อให้เกิดกลไกการบูรณาการระหว่างกระทรวงพาณิชย์และกระทรวงเกษตรฯ อย่างเป็นรูปธรรม ดังนี้ 1) คณะอนุกรรมการขับเคลื่อนการสร้างและใช้ข้อมูลจากฐานเดียวกัน (Single Big Data) โดยให้มีอํานาจหน้าที่หลักในการจัดทําระบบ ด้านการผลิตและการตลาดของสินค้าเกษตรและเกษตรแปรรูป เพื่อให้กระทรวงพาณิชย์ และกระทรวงเกษตรฯ ใช้ข้อมูลจากฐานเดียว และจัดทําข้อมูลให้ตรงกลุ่มผู้ใช้งาน รวมถึงการสร้างความแม่นยําให้กับข้อมูล 2) คณะอนุกรรมการขับเคลื่อนการสร้างแพลตฟอร์มกลาง "เกษตรผลิต พาณิชย์ตลาด" โดยให้มีอํานาจหน้าที่ในการออกแบบ พัฒนา และจัดทําแพลตฟอร์มกลาง เพื่อการซื้อขายสินค้าเกษตรทั้งในประเทศและต่างประเทศ เช่น สินค้าเกษตรอินทรีย์ สินค้าเกษตรปลอดภัย สินค้าเกษตรอัตลักษณ์ และสินค้าเกษตรแปรรูป รวมทั้งประชาสัมพันธ์ให้เกิดการใช้ประโยชน์ในวงกว้าง 3) คณะอนุกรรมการขับเคลื่อนการสร้างความเชื่อมั่นด้านคุณภาพ มาตรฐาน ความปลอดภัยและการตรวจสอบย้อนกลับ โดยให้มีอํานาจหน้าที่ในการจัดทําแผนและขับเคลื่อนการพัฒนาเพื่อสร้างความเชื่อมั่นด้านคุณภาพ มาตรฐาน ความปลอดภัยและการตรวจสอบย้อนกลับ รวมถึงแผนการดําเนินงานเพื่อสร้างแบรนด์ เพิ่มมูลค่าของสินค้าเกษตรไทย และ 4) คณะอนุกรรมการขับเคลื่อนการพัฒนาคนและผลิตภันฑ์ให้ตรงตามความต้องการของตลาด โดยมีอํานาจหน้าที่ในการจัดทําแผน ออกแบบและพัฒนาตามหลักสูตร รวมถึงขับเคลื่อนการพัฒนาเกษตรกร สถาบันเกษตรกร ผู้ประกอบการและผู้ส่งออก เพื่อให้ผลิตสินค้าและพัฒนาผลิตภัณฑ์ให้ตรงตามความต้องการของตลาด
ทั้งนี้ คณะอนุกรรมการฯ ทั้ง 4 ชุด สามารถเรียกหน่วยงานต่าง ๆ ทั้งภาครัฐและภาคเอกชนมาให้ข้อมูล หรือเข้าร่วมเป็นคณะอนุกรรมการฯ รวมถึงสามารถแต่งตั้งคณะทํางานย่อยของตนเองได้ เพื่อให้เข้ามาปฏิบัติหน้าที่ตามบทบาทภารกิจของคณะอนุกรรมการฯ ต่อไป
รัฐบาลไทย-ข่าวทำเนียบรัฐบาล-ดีอีเอส ระดมหน่วยงานในสังกัด “ทีโอที กสท. บจ.ไปรษณีย์” ร่วมกับ กสทช. จัดประชุมเชิงปฏิบัติการกำหนดยุทธศาสตร์การจัดทำร่างแผนแม่บทด้านการสื่อสารแห่งชาติ
วันอังคารที่ 17 พฤศจิกายน 2563
ดีอีเอส ระดมหน่วยงานในสังกัด “ทีโอที กสท. บจ.ไปรษณีย์” ร่วมกับ กสทช. จัดประชุมเชิงปฏิบัติการกําหนดยุทธศาสตร์การจัดทําร่างแผนแม่บทด้านการสื่อสารแห่งชาติ
ดีอีเอส ระดมหน่วยงานในสังกัด “ทีโอที กสท. บจ.ไปรษณีย์” ร่วมกับ กสทช. จัดประชุมเชิงปฏิบัติการกําหนดยุทธศาสตร์การจัดทําร่างแผนแม่บทด้านการสื่อสารแห่งชาติ
เมื่อวันที่ 17 พฤศจิกายน 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมเชิงปฏิบัติการ การจัดทําร่างแผนแม่บทด้านการสื่อสารแห่งชาติ ซึ่งมีผู้แทนจากสํานักงาน กสทช. บมจ. ทีโอที บมจ. กสท โทรคมนาคม และ บจ. ไปรษณีย์ไทย เข้ามาร่วมการประชุม ณ ห้องประชุม Co-Working Space ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ทั้งนี้เพื่อเป็นการแลกเปลี่ยนองค์ความรู้ช่วยกําหนดยุทธศาสตร์ ตัวชี้วัดที่สะท้อนถึงการพัฒนาโดยต้องมีความสอดคล้องกับยุทธศาสตร์ และแผนระดับชาติ โดยมีแนวทางและกรอบแผนงาน นําไปสู่การกําหนดนโยบาย เพื่อให้เกิดการพัฒนาการสื่อสารของประเทศ ทั้ง 3 ด้านให้มีบริการเป็นไปอย่างทั่วถึง เป็นธรรม ด้วยเทคโนโลยีที่ทันสมัยสอดรับกับทิศทางการพัฒนาเทคโนโลยีระดับสากล อย่างยั่งยืน ตามนิยาม “การสื่อสาร” ขององค์การการค้าโลก The World Trade Organization (WTO) ประกอบด้วย 3 ด้าน คือบริการด้านโทรคมนาคม บริการด้านภาพและเสียง และบริการการส่งพัสดุและไปรษณีย์ ซึ่งการประชุมเชิง ปฏิบัติการนี้ จะร่วมกันกําหนดทิศทางและแนวทางการพัฒนาการสื่อสารของประเทศ ให้มีความทันสมัย เป็นเอกภาพและมีประสิทธิภาพ สอดคล้องกับทิศทางการพัฒนาการสื่อสารของโลก และสามารถบูรณาการด้านการสื่อสาร ในทุกภาคส่วน และมีความยืดหยุ่นสามารถปรับใช้ในการพัฒนาประเทศในทุกสถานการณ์
****************
รัฐบาลไทย-ข่าวทำเนียบรัฐบาล-เปิดรับสมัครงานเป็นลูกจ้าง โครงการ “โคก หนอง นา โมเดล”
วันอังคารที่ 17 พฤศจิกายน 2563
เปิดรับสมัครงานเป็นลูกจ้าง โครงการ “โคก หนอง นา โมเดล”
วันจันทร์ที่ 16 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญชวนเกษตรกร บัณฑิตจบใหม่ ผู้ว่างงาน แรงงานที่กลับท้องถิ่น ที่มีอายุไม่ต่ํากว่า 18 ปีบริบูรณ์ สมัครเข้าร่วมการคัดเลือกเข้าปฏิบัติงานโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” ในพื้นที่ 73 จังหวัด ยกเว้นจังหวัดสมุทรปราการ สมุทรสาคร และสิงห์บุรี จํานวนกว่า 9,000 อัตรา เงินเดือน 9,000 บาท ระยะเวลาการจ้างถึงวันที่ 30 ก.ย. 64 ผู้สนใจสามารถสมัครได้ด้วยตนเองที่สํานักงานพัฒนาชุมชนอําเภอซึ่งเป็นพื้นที่ดําเนินงาน 575 อําเภอ จนถึงวันที่ 17 พ.ย. 63 ในเวลาราชการ โดยไม่เสียค่าใช้จ่ายใด ๆ ทั้งนี้ โครงการดังกล่าวเป็นส่วนหนึ่งของมาตรการฟื้นฟูเศรษฐกิจและสังคมจากผลกระทบของโรคโควิด-19 ของรัฐบาล
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีผลักดันเทคโนโลยี 5G เพื่อการบริหารยุคใหม่ พร้อมเปิดพื้นที่ให้สตาร์ทอัพ-เยาวชนไทย ใช้ความสามารถร่วมพัฒนาประเทศ
วันอังคารที่ 17 พฤศจิกายน 2563
นายกรัฐมนตรีผลักดันเทคโนโลยี 5G เพื่อการบริหารยุคใหม่ พร้อมเปิดพื้นที่ให้สตาร์ทอัพ-เยาวชนไทย ใช้ความสามารถร่วมพัฒนาประเทศ
นายกรัฐมนตรีผลักดันเทคโนโลยี 5G เพื่อการบริหารยุคใหม่ พร้อมเปิดพื้นที่ให้สตาร์ทอัพ-เยาวชนไทย ใช้ความสามารถร่วมพัฒนาประเทศ
วันนี้ (17 พ.ย. 63) เวลา 08.40 น. นายอนุชา บูรพชัยศรี โฆษกประจําสํานักนายกรัฐมนตรี เผยถึงภารกิจก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายดิสทัต โหตระกิตย์ เลขาธิการนายกรัฐมนตรี เยี่ยมชมนิทรรศการนําเสนอผลงานดิจิทัลสตาร์ทอัพ “ยกระดับบริการดิจิทัลด้วยเทคโนโลยี 5G” ของสํานักงานส่งเสริมเศรษฐกิจดิจิทัล (DEPA) โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหาร DEPA และสตาร์ทอัพ เสนองานบริการดิจิทัลที่พัฒนาขึ้นเพื่อรับรองภาคธุรกิจและพัฒนาคุณภาพชีวิตประชาชนด้วยเทคโนโลยี 5G ในยุคชีวิตวิถีใหม่ (New Normal) ณ ตึกสันติไมตรี ทําเนียบรัฐบาล
ผู้บริหาร DEPA นําเสนอตัวอย่างสตาร์ทอัพที่ DEPA ให้การสนับสนุนคือแพลตฟอร์ม VOOVAM (วู่วาม) ซึ่งเป็นการให้บริการ Virtual Live Streaming ประกอบไปด้วย 6 บริการหลัก ได้แก่ 1) Virtual Live Streaming Event 2) Webinar 3) Virtual Press Conference 4) Virtual Commerce 5) Virtual Learning และ 6) Internal Conferences ว่าเนื่องจากการแพร่ระบาดของเชื้อไวรัสโควิด-19 ทําให้อุตสาหกรรมสัมมนาและอีเวนท์ต้องนําเทคโนโลยี 5G มาประยุกต์ในการดําเนินธุรกิจด้วยระบบ Virtual Event อาทิ การประชุมทางไกลผ่านจอภาพ การจัดสัมมนา และแถลงข่าวออนไลน์ เพื่อให้ทุกคนสามารถเข้าถึงแพลตฟอร์มได้ทุกสถานที่ ลดภาระค่ายใช้จ่ายในการเดินทาง รวมทั้งใช้เทคโนโลยี IoT และ AI ในการนํามาใช้สําหรับระบบพลังงานอาคารอัตโนมัติ แบบออนไลน์ตลอด 24 ชม. สําหรับ โรงพยาบาล โรงแรม อาคารสํานักงาน และโรงงาน เพื่อวิเคราะห์และตรวจสอบคุณภาพระบบพลังงานไฟฟ้า อากาศ น้ํา และสถานะเครื่องจักร ลดค่าใช้จ่ายและสร้างประสิทธิภาพในการควบคุมเครื่องจักร ด้วย
โอกาสนี้ นายกรัฐมนตรีชื่นชม สตาร์ทอัพไทย ใช้ประโยชน์จากระบบ 5G มาส่งเสริมการดําเนินธุรกิจ เป็นการบริหารงานที่เท่าทันเทคโนโลยี รัฐบาลก็มีการใช้เทคโนโลยีดิจิทัลเพื่อขับเคลื่อนประเทศด้วยเช่นเดียวกัน พร้อมกําชับให้ทุกภาคส่วนร่วมสนับสนุน “สตาร์ทอัพไทย” พร้อมเชิญชวนคนรุ่นใหม่ที่มีความสามารถเข้ามาทํางานเป็นส่วนหนึ่งในการขับเคลื่อนเศรษฐกิจและสังคมดิจิทัลด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานในพิธีมอบโล่และเกียรติบัตรในงานสัมมนาเผยแพร่ผลการดำเนินงานโครงการ "การพัฒนาเมืองอุตสาหกรรมเชิงนิเวศ" ประจำปี 2563
วันอังคารที่ 17 พฤศจิกายน 2563
ปลัดกอบชัยฯ เป็นประธานในพิธีมอบโล่และเกียรติบัตรในงานสัมมนาเผยแพร่ผลการดําเนินงานโครงการ "การพัฒนาเมืองอุตสาหกรรมเชิงนิเวศ" ประจําปี 2563
นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบโล่และเกียรติบัตรให้แก่ตัวแทนพื้นที่เป้าหมายการพัฒนาเมืองอุตสาหกรรมเชิงนิเวศ  ณ โรงแรมโกลเด้น ทิวลิป ซอฟเฟอริน กรุงเทพฯ
วันนี้ (17 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบโล่และเกียรติบัตรให้แก่ตัวแทนพื้นที่เป้าหมายการพัฒนาเมืองอุตสาหกรรมเชิงนิเวศ ผู้ประกอบการโรงงานอุตสาหกรรมและเครือข่ายอุตสาหกรรมที่ได้รับการรับรองโรงงานอุตสาหกรรมเชิงนิเวศที่มีคุณค่าต่อสังคม (Eco Factory Social Value) ในงานสัมมนาเผยแพร่ผลการดําเนินงานโครงการ "การพัฒนาเมืองอุตสาหกรรมเชิงนิเวศ" ประจําปีงบประมาณ 2563 โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม ร่วมด้วย ณ โรงแรมโกลเด้น ทิวลิป ซอฟเฟอริน กรุงเทพฯ
โครงการการพัฒนาเมืองอุตสาหกรรมเชิงนิเวศ ประจําปีงบประมาณ 2563 ของกรมโรงงานอุตสาหกรรม มีวัตถุประสงค์เพื่อให้โรงงานอุตสาหกรรมประกอบกิจการที่เป็นมิตรต่อสิ่งแวดล้อม และมีการพัฒนาอุตสาหกรรมอย่างยั่งยืน โดยได้ดําเนินงาน 4 โครงการ ได้แก่ 1. โครงการตรวจประเมินระดับการพัฒนาเมืองอุตสาหกรรมเชิงนิเวศ 15 จังหวัด 18 พื้นที่ 2. โครงการยกระดับและพัฒนาโรงงานอุตสาหกรรมตามตัวชี้วัดการเป็นเมืองอุตสาหกรรมเชิงนิเวศ ระดับ 3 ประสิทธิภาพในการใช้ทรัพยากร (RECP) และจัดทําฐานข้อมูลเพื่อแลกเปลี่ยนทรัพยากรร่วมกันในพื้นที่เป้าหมาย 8 จังหวัด 3. โครงการยกระดับและพัฒนาโรงงานอุตสาหกรรมตามตัวชี้วัดการเป็นเมืองอุตสาหกรรมเชิงนิเวศ ระดับ 2 การส่งเสริม (Enhancement) และจัดทําฐานข้อมูลเพื่อแลกเปลี่ยนทรัพยากรร่วมกันในพื้นที่เป้าหมาย 7 จังหวัด และ 4. โครงการจัดทําระบบฐานข้อมูลสํารวจสถานะปัจจุบันของตัวชี้วัดที่เกี่ยวข้องกับโรงงานอุตสาหกรรมตามตัวชี้วัดการเป็นเมืองอุตสาหกรรมเชิงนิเวศ ในพื้นที่เป้าหมาย 15 จังหวัด
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์แจงแนวทางการแก้ปัญหาราคายางพาราตกต่ำ
วันอังคารที่ 17 พฤศจิกายน 2563
กระทรวงเกษตรและสหกรณ์แจงแนวทางการแก้ปัญหาราคายางพาราตกต่ํา
กระทรวงเกษตรและสหกรณ์แจงแนวทางการแก้ปัญหาราคายางพาราตกต่ํา
วันจันทร์ที่ 16 พฤศจิกายน พ.ศ. 2563 นายสรวิศ ธานีโต อธิบดีกรมปศุสัตว์ โฆษกกระทรวงเกษตรและสหกรณ์ ชี้แจงแนวทางการแก้ปัญหาราคายางพาราตกต่ํา ว่า กยท. มีโครงการเพื่อช่วยเหลือเกษตรกรชาวสวนยาง ได้แก่ โครงการชะลอการขายยางของสถาบันเกษตรกร การเพิ่มจุดรับซื้อและรวบรวมน้ํายางสด และ โครงการประกันรายได้เกษตรกรชาวสวนยาง ระยะ 2 เพื่อลดความเสี่ยงด้านรายได้ ซึ่งราคาประกันที่โครงการกําหนดไว้ คือ ยางแผ่นดิบคุณภาพดี ราคา 60 บาท/กก. น้ํายางสดราคา 57 บาท/กก. และยางก้อนถ้วย (DRC 50%) ราคา 23 บาท/กก. ทั้งนี้ เกษตรกรชาวสวนยางต้องขึ้นทะเบียนกับ กยท. ก่อน 15 พฤษภาคม 63 มีสวนยางเปิดกรีดแล้ว อายุยาง 7 ปี ขึ้นไป รายละไม่เกิน 25 ไร่ โดยระยะเวลาประกันรายได้ ตั้งแต่ ตุลาคม 63 – มีนาคม 64 และจะเริ่มจ่ายส่วนต่างให้แก่เกษตรกรชาวสวนยางได้ประมาณปลายเดือน พ.ย. 63 ซึ่งมาตรการเหล่านี้จะช่วยพยุงราคายางไว้ ให้เกษตรกรสามารถมีรายได้ที่มั่นคงต่อไป
.........................
รัฐบาลไทย-ข่าวทำเนียบรัฐบาล-กรมการค้าภายในผลกระทบต่อโรงสีข้าวจากการแจ้งข้อมูลประกันราคาข้าวไม่ตรงตามข้อเท็จจริง
วันอังคารที่ 17 พฤศจิกายน 2563
กรมการค้าภายในผลกระทบต่อโรงสีข้าวจากการแจ้งข้อมูลประกันราคาข้าวไม่ตรงตามข้อเท็จจริง
กรมการค้าภายในผลกระทบต่อโรงสีข้าวจากการแจ้งข้อมูลประกันราคาข้าวไม่ตรงตามข้อเท็จจริง
วันจันทร์ที่ 16 พฤศจิกายน พ.ศ. 2563 นายวัฒนศักย์ เสือเอี่ยม รองอธิบดีกรมการค้าภายใน รักษาราชการแทนอธิบดีกรมการค้าภายใน กระทรวงพาณิชย์ ชี้แจงในการแก้ไขปัญหาสภาพคล่องของโรงสีกรมการค้าภายในได้เชิญหารือหน่วยงานที่เกี่ยวข้อง ในช่วงนี้ที่ผลผลิตข้าวเปลือกฤดูกาลผลิต 2563/64 ออกสู่ตลาดมาก ในขณะนี้ เนื่องจากการชะลอตัวของตลาด ทั้งการบริโภคภายใน และการส่งออกต่างประเทศ จากผลกระทบของสถานการณ์ COVID – 19 ซึ่งที่ประชุมได้ร่วมกันพิจารณาแนวทางการแก้ไขปัญหาดังกล่าว สรุปได้ดังนี้ ขอความร่วมมือธนาคารพาณิชย์และสถาบันการเงินพิจารณา ดังนี้
(1) ไม่ปรับลดวงเงินสินเชื่อแก่ผู้ประกอบการค้าข้าว ในขณะนี้ เนื่องจากราคาข้าวเปลือกปัจจุบันเป็นราคาตลาดโดยเฉพาะข้าวหอมมะลิปรับตัวลดลงจากช่วงที่ผ่านมา จึงเป็นโอกาสในการแข่งขันกับตลาดโลกได้ การเข้าไปซื้อข้าวเปลือกในขณะนี้จึงมีความเสี่ยงต่ําในการทําตลาดมากกว่าช่วงที่ผ่านมา
(2) เพิ่มวงเงินสินเชื่อให้ผู้ประกอบการ ในการใช้สต๊อกข้าวเป็นหลักประกัน อย่างน้อยร้อยละ 80 ของมูลค่าสต๊อกข้าวที่ใช้เป็นหลักประกัน เนื่องจากผู้ประกอบการมีสินทรัพย์อย่างอื่นเป็นหลักประกันร่วมด้วย
(3) ให้สินเชื่อแก่ผู้ประกอบการค้าข้าวตามมาตรการสินเชื่อดอกเบี้ยต่ํา (Soft loan) ที่ได้รับผลกระทบจาก COVID – 19 ตามนโยบายของรัฐบาล (อัตราดอกเบี้ย 2% ต่อปี โดยปลอดดอกเบี้ย 6 เดือนแรก) ซึ่งมีการขยายระยะเวลาโครงการถึง 22 เมษายน 2564 เห็นควรขอกันวงเงินจากธนาคารแห่งประเทศไทยไว้สําหรับผู้ประกอบการค้าข้าว
(4)ให้สินเชื่อแก่ผู้ประกอบการค้าข้าว ซึ่งไม่เป็น NPL ตามหลักเกณฑ์เงื่อนไข
(5) ปรับโครงสร้างหนี้ให้กับผู้ประกอบการค้าข้าวที่มีแนวโน้มประสบปัญหาในการชําระหนี้
ขอความร่วมมือธนาคารแห่งประเทศไทย ประสานทําความเข้าใจกับธนาคารพาณิชย์ในการลดเงื่อนไขการให้สินเชื่อ มาตรการสินเชื่อดอกเบี้ยต่ํา (Soft loan) แก่ผู้ประกอบการค้าข้าว เพื่อให้เกิดการรับซื้อข้าวเปลือกจากเกษตรกรในช่วงนี้ ในอันที่จะรักษาเสถียรภาพราคาข้าวเปลือก
ทั้งนี้ การพิจารณาแก้ไขปัญหาสภาพคล่องของสถาบันการเงินจะเป็นไปตามความสามารถในการบริหารจัดการธุรกิจของโรงสีในแต่ละรายเป็นกรณีไป
.......................
รัฐบาลไทย-ข่าวทำเนียบรัฐบาล-คุณหญิงกัลยา จับมือ UNICEF ลดความเหลื่อมล้ำทางเทคโนโลยีสารสนเทศและการสื่อสาร มุ่งจัดการศึกษาเพื่ออนาคตอย่างเป็นรูปธรรม
วันอังคารที่ 17 พฤศจิกายน 2563
คุณหญิงกัลยา จับมือ UNICEF ลดความเหลื่อมล้ําทางเทคโนโลยีสารสนเทศและการสื่อสาร มุ่งจัดการศึกษาเพื่ออนาคตอย่างเป็นรูปธรรม
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานการประชุมหารือกับองค์การยูนิเซฟ ประเทศไทย และสหภาพโทรคมนาคมระหว่างประเทศ ณ ห้องประชุมจันทรเกษม กระทรวงศึกษาธิการ
คุณหญิงกัลยา จับมือ UNICEF ลดความเหลื่อมล้ําทางเทคโนโลยีสารสนเทศและการสื่อสาร มุ่งจัดการศึกษาเพื่ออนาคตอย่างเป็นรูปธรรม
เมื่อวันที่ 16 พฤศจิกายน 2563 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานการประชุมหารือกับองค์การยูนิเซฟ ประเทศไทย และสหภาพโทรคมนาคมระหว่างประเทศ ณ ห้องประชุมจันทรเกษม กระทรวงศึกษาธิการ โดยมี Mrs.Séverine Leonardi รองผู้แทนองค์การยูนิเซฟ ประเทศไทย, Ms.Atsuko Okuda ผู้อํานวยการระดับภูมิภาคของสหภาพโทรคมนาคมระหว่างประเทศ (International Telecommunication Union: ITU) และผู้แทนผู้ประสานงานแห่งสหประชาชาติประจําประเทศไทย (United Nations Resident Coordinator: UNRC) เข้าร่วม
ในที่ประชุมได้มีหารือแนวทางการขับเคลื่อนโครงการวิจัยเรื่องความเหลื่อมล้ําในการเข้าถึงสารสนเทศในการศึกษา ตลอดจนพิจารณารูปแบบกิจกรรมเพื่อขับเคลื่อนการพัฒนาทักษะ และความรู้ด้านวิทยาศาสตร์ เทคโนโลยี CODING และ STI (Science, Technology and Innovation) อย่างเป็นรูปธรรม
ผ่านการยกระดับอุปกรณ์การเชื่อมโยง การรับสาร (Hardware) ด้านเนื้อหา (Software) และการพัฒนาความสามารถของบุคลากรผู้ใช้เครื่องมือดิจิทัล (Peopleware) โดยจะมีการจัดตั้งคณะกรรมการขับเคลื่อนการดําเนินการ ซึ่งประกอบด้วยผู้แทนของกระทรวงศึกษาธิการ และภาคีเครือข่ายที่เกี่ยวข้อง เพื่อหารือเชิงลึกและกําหนดแผนการดําเนินงานร่วมกันต่อไป
ทั้งนี้ รมช.ศึกษาธิการ ได้เน้นย้ําให้ผู้ปฏิบัติงานพิจารณากําหนดแนวทางการดําเนินงานที่รวดเร็ว ชัดเจน และบูรณาการ เพื่อให้มั่นใจว่าคนไทยจะได้รับการยกระดับทักษะความเข้าใจและใช้เทคโนโลยีดิจิทัลได้อย่างเกิดประโยชน์สูงสุดทั้งในการดํารงตนและการพัฒนาประเทศต่อไป
ขอบคุณข้อมูล: สํานักความสัมพันธ์ต่างประเทศ สป.
ทิพย์สุดา ศรีษะแก้ว: ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับ สภาอุตสาหกรรมแห่งประเทศไทย และ ททบ. ผนึกกำลังความร่วมมือ ในการเผยแพร่ความรู้ด้านการเกษตร ผ่านรายการโทรทัศน์ สร้างการรับรู้ในวงกว้าง
วันอังคารที่ 17 พฤศจิกายน 2563
กระทรวงเกษตรฯ ร่วมกับ สภาอุตสาหกรรมแห่งประเทศไทย และ ททบ. ผนึกกําลังความร่วมมือ ในการเผยแพร่ความรู้ด้านการเกษตร ผ่านรายการโทรทัศน์ สร้างการรับรู้ในวงกว้าง
กระทรวงเกษตรฯ ร่วมกับ สภาอุตสาหกรรมแห่งประเทศไทย และ ททบ. ผนึกกําลังความร่วมมือ ในการเผยแพร่ความรู้ด้านการเกษตร ผ่านรายการโทรทัศน์ สร้างการรับรู้ในวงกว้าง
กระทรวงเกษตรฯ ร่วมกับ สภาอุตสาหกรรมแห่งประเทศไทย และ ททบ. ผนึกกําลังความร่วมมือ ในการเผยแพร่ความรู้ด้านการเกษตร ผ่านรายการโทรทัศน์ สร้างการรับรู้ในวงกว้าง
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ พร้อมด้วย นายศักดิ์ชัย อุ่นจิตติกุล รองประธานสภาอุตสาหกรรมแห่งประเทศไทยและประธานสถาบันอุตสาหกรรมเพื่อการเกษตร และพลโท รังษี กิติญาณทรัพย์ กรรมการผู้อํานวยการใหญ่ สถานีวิทยุโทรทัศน์กองทัพบก (ททบ.) ร่วมพิธีลงนามในบันทึกข้อตกลงความร่วมมือในการส่งเสริม สนับสนุนการเผยแพร่องค์ความรู้ด้านการเกษตร ผ่านรายการโทรทัศน์ด้านการเกษตรของ ททบ. ระหว่าง กระทรวงเกษตรและสหกรณ์ สถานีวิทยุโทรทัศน์กองทัพบก และสภาอุตสาหกรรมแห่งประเทศไทย โดยมี พันเอก ภัทรดนัย กาญจนบุรานนท์ ร่วมด้วย นายอานนท์ นนทรีย์ ผู้อํานวยการกองเกษตรสารนิเทศ และ นายจํารัส สว่างสมุทร ผู้อํานวยการใหญ่สภาอุตสาหกรรมแห่งประเทศไทย ร่วมเป็นสักขีพยาน ณ อาคารเบญจรังสฤษฏ์ สถานีวิทยุวิทยุโทรทัศน์กองทัพบก
สําหรับพิธีลงนามบันทึกข้อตกลงฯ ในครั้งนี้ เพื่อเผยแพร่องค์ความรู้ด้านการเกษตร ในเรื่องของการผลิตรายการโทรทัศน์ ซึ่งเป็นส่วนหนึ่งที่จะช่วยผลักดันและขับเคลื่อนการเผยแพร่ความรู้ด้านการเกษตรออกไปสู่เป็นวงกว้าง อีกทั้งช่วยให้เกิดประสิทธิผลและบรรลุเป้าหมายในการส่งเสริมด้านการเกษตรของไทยทั้งภายในประเทศและขยายการส่งออกไปสู่ตลาดต่างประเทศ
ทั้งนี้ ททบ. พร้อมปรับผังรายการในปี 2564 เพิ่มรายการที่นําเสนอเนื้อหาด้านการเกษตรมากขึ้น เพื่อเป็นการเผยแพร่ให้ความรู้แก่เกษตรกรและประชาชน ในเรื่องของการเกษตร อีกทั้งได้สร้างแพลตฟอร์มในการจําหน่ายสินค้าออนไลน์ จัดทําการตลาดจําหน่ายสินค้าเกษตรผ่านทาง คอลเซ็นเตอร์ และเว็บไซต์ www.ohlalashopping.com ซึ่งเป็นการช่วยผลักดันการเผยแพร่องค์ความรู้ด้านการเกษตรไปสู่ความสําเร็จและเป็นรูปธรรม ช่วยยกระดับคุณภาพชีวิตให้เกษตรกรไทยและสินค้าเกษตรของไทยสามารถไปแข่งขันได้ในระดับโลก
รัฐบาลไทย-ข่าวทำเนียบรัฐบาล-ศบค.มท. เน้นย้ำผู้ว่าฯ 4 จังหวัดชายแดนมาเลเซีย เพิ่มความเข้มงวด สกัดกั้นโควิด-19
วันอังคารที่ 17 พฤศจิกายน 2563
ศบค.มท. เน้นย้ําผู้ว่าฯ 4 จังหวัดชายแดนมาเลเซีย เพิ่มความเข้มงวด สกัดกั้นโควิด-19
ศบค.มท. เน้นย้ําผู้ว่าฯ 4 จังหวัดชายแดนมาเลเซีย เพิ่มความเข้มงวด สกัดกั้นโควิด-19
วันนี้ (17 พ.ย. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย เปิดเผยว่า ในการประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) เมื่อวันที่ 13 พฤศจิกายน 2563 ได้รับทราบข้อมูลสถานการณ์ผู้ติดเชื้อในประเทศมาเลเซียที่มีแนวโน้มเพิ่มสูงขึ้นอย่างต่อเนื่อง จึงขอให้กระทรวงมหาดไทยกําชับเข้มงวดจังหวัดชายแดนด้านประเทศมาเลเซียในการเฝ้าระวังบุคคลที่เดินทางเข้ามาจากประเทศมาเลเซียในช่วงเวลานี้
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการจัดการและประกาศกับผู้ว่าราชการจังหวัดและผู้ว่าราชการกรุงเทพมหานคร ได้เน้นย้ําไปยังผู้ว่าราชการจังหวัดชายแดนด้านประเทศมาเลเซีย 4 จังหวัด ได้แก่ จังหวัดนราธิวาส ยะลา สตูล และสงขลา กําชับเข้มงวดและสั่งการนายอําเภอและหน่วยงานที่เกี่ยวข้องดําเนินการตามมาตรการและแนวทางปฏิบัติของการป้องกันโรคสําหรับผู้เดินทางเข้ามาในราชอาณาจักรโดยเคร่งครัด พร้อมทั้งเพิ่มความเข้มงวดเฝ้าระวังป้องกันมิให้มีการลักลอบเดินทางเข้าประเทศของบุคคลจากประเทศมาเลเซียอย่างผิดกฎหมายผ่านช่องทางธรรมชาติบริเวณชายแดน โดยหากพบกรณีดังกล่าวให้ดําเนินการตามระเบียบกฎหมายที่เกี่ยวข้องและมาตรการป้องกันโรคที่กระทรวงสาธารณสุขกําหนด และหากพบผู้ติดเชื้อรายใหม่เดินทางเข้าประเทศไทยผ่านจุดผ่านแดนด้านประเทศมาเลเซีย ให้รายงานสถานการณ์และจํานวนผู้ติดเชื้อและผู้ที่สัมผัสกับบุคคลดังกล่าวให้กระทรวงมหาดไทยทราบโดยด่วน
รัฐบาลไทย-ข่าวทำเนียบรัฐบาล-กรมการจัดหางาน เชิญชวนแรงงานไทยทดสอบวัดระดับความสามารถภาษาญี่ปุ่น เพื่อประกอบการยื่นขอVisa ทำงานสถานะแรงงานมีทักษะเฉพาะ (Specified Skilled Workers)ในประเทศญี่ปุ่น
วันพุธที่ 18 พฤศจิกายน 2563
กรมการจัดหางาน เชิญชวนแรงงานไทยทดสอบวัดระดับความสามารถภาษาญี่ปุ่น เพื่อประกอบการยื่นขอVisa ทํางานสถานะแรงงานมีทักษะเฉพาะ (Specified Skilled Workers)ในประเทศญี่ปุ่น
นายสุชาติ พรชัยวิเศษกุล อธิบดีกรมการจัดหางาน เผย รัฐบาลประเทศญี่ปุ่นเปิดรับสมัครสอบภาษาญี่ปุ่นเบื้องต้น สําหรับแรงงานไทยที่ต้องการจะเดินทางไปทํางานในประเทศญี่ปุ่น  โดยมอบหมายให้ เจแปนฟาวน์เดชั่น กรุงเทพ (Japan Foundation Bangkok) เป็นผู้ดําเนินการ
เพื่อวัดระดับความสามารถภาษาญี่ปุ่นที่จําเป็นต่อการสื่อสารและการใช้ภาษาญี่ปุ่นในชีวิตประจําวัน โดยมีรูปแบบการทดสอบเป็นการเลือกคําตอบด้วยระบบคอมพิวเตอร์ (Computer Based Test :CBT) ซึ่งผู้ที่สอบผ่านเกณฑ์มาตรฐานจะทราบผลการสอบในทันทีที่ สอบเสร็จ และจะได้รับใบรับรองผลสอบเพื่อเป็นเอกสารประกอบการยื่นขอรับการตรวจลงตรา (Visa) เพื่อไปทํางานในประเทศญี่ปุ่นในสถานะแรงงานที่มีทักษะเฉพาะ (Specified Skilled Workers) ภายใน 5 วันหลังจากการทดสอบโดยสามารถพิมพ์ใบรับรองได้จากระบบ http://ac.prometric-jp.com/testlist/jfe/index.html
นายสุชาติ กล่าวว่า กรมการจัดหางานมุ่งหวังส่งเสริมการจัดส่งและการรับแรงงานที่มีทักษะเฉพาะจากประเทศไทยไปทํางานในประเทศญี่ปุ่นอย่างราบรื่น แก้ไขปัญหาในการส่งและการรับแรงงาน ปัญหาของการพํานักอยู่ในญี่ปุ่นของแรงงานที่มีทักษะเฉพาะ ซึ่งจะก่อให้เกิดประโยชน์ร่วมกันของทั้งสองประเทศ ในการนี้ได้แสดงความขอบคุณทางการญี่ปุ่นที่ให้ความสําคัญต่อการรับแรงงานไทยที่มีทักษะเข้าไปทํางานในประเทศญี่ปุ่น และสําหรับแรงงานไทยที่ต้องการจะเดินทางไปทํางานที่ประเทศญี่ปุ่นตามบันทึกความร่วมมือเกี่ยวกับกรอบพื้นฐานเพื่อการจัดระบบและการพํานักของแรงงานที่มีทักษะเฉพาะที่ไปทํางานในประเทศญี่ปุ่นที่กระทรวงแรงงานได้จัดทําไว้กับกระทรวงยุติธรรมแห่งประเทศญี่ปุ่น
อธิบดีกรมการจัดหางาน ยังกล่าวต่อไปว่า การทดสอบจะเป็นไปด้วยระบบคอมพิวเตอร์ (Computer Based Test :CBT) ในหัวข้อเกี่ยวกับเนื้อหาและคําศัพท์บทสนทนาและการแสดงความรู้สึก ความเข้าใจจากการฟัง และความเข้าใจจาก การอ่าน ซึ่งหากเทียบกับการสอบเพื่อประเมินความสามารถในการใช้ภาษาญี่ปุ่น JLPT หรือ Japanese Language Proficiency Test แล้ว จะต้องอยู่ในระดับที่ไม่น้อยกว่า N4 หรือระดับ A2 ของการสอบ JFT – Basic
สําหรับผู้สนใจสามารถศึกษาข้อมูลเพิ่มเติมได้ที่ www.doe.go.th/overseas หรือสอบถามรายละเอียดได้ที่กองบริหารแรงงานไทยไปต่างประเทศ โทร. 02-245-6708 หรือสายด่วนกระทรวงแรงงาน 1506 กด 2 กรมการจัดหางาน ในวันและเวลาราชการ
รัฐบาลไทย-ข่าวทำเนียบรัฐบาล-ธ.ออมสิน คว้า 5 รางวัลรัฐวิสาหกิจดีเด่น (SOE Award) ประจำปี 2563
วันอังคารที่ 17 พฤศจิกายน 2563
ธ.ออมสิน คว้า 5 รางวัลรัฐวิสาหกิจดีเด่น (SOE Award) ประจําปี 2563
นายพชร อนันตศิลป์ ประธานกรรมการ พร้อมด้วยนายวิทัย รัตนากร ผู้อํานวยการ นําทีมผู้บริหารธนาคารออมสิน รับรางวัลรัฐวิสาหกิจดีเด่น จากพลเอกประยุทธ์ จันทร์โอชา นายกรัฐมนตรี ประธานในพิธีมอบรางวัลรัฐวิสาหกิจดีเด่น (SOE Award) ประจําปี 2563
นายพชร อนันตศิลป์ ประธานกรรมการธนาคารออมสิน พร้อมด้วยนายวิทัย รัตนากร ผู้อํานวยการธนาคารออมสิน นําทีมผู้บริหารธนาคารออมสิน เข้ารับรางวัลรัฐวิสาหกิจดีเด่น จาก พลเอกประยุทธ์ จันทร์โอชา นายกรัฐมนตรี ประธานในพิธีมอบรางวัลรัฐวิสาหกิจดีเด่น (SOE Award) ประจําปี 2563 ซึ่งคณะกรรมการนโยบายรัฐวิสาหกิจ (สคร.) จัดขึ้น ภายใต้แนวคิด “รัฐวิสาหกิจร่วมใจ ไทยปลอดภัยเข้มแข็ง STAY SAFE AND STRONG TOGETHER” โดยมี นายมงคล ลีลาธรรม กรรมการธนาคารออมสิน นายบุญสน เจนชัยมหกุล รองผู้อํานวยการธนาคารออมสินอาวุโส กลุ่มเทคโนโลยีสารสนเทศ และนายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล ร่วมรับรางวัล ณ ตึกสันติไมตรี ทําเนียบรัฐบาล เมื่อวันที่ 16 พฤศจิกายน 2563
สําหรับการได้รับรางวัลประจําปีนี้ นับเป็นครั้งแรกในรอบทศวรรษที่ธนาคารออมสินสามารถกวาดรางวัลอันทรงเกียรติมาได้มากถึง 5 รางวัล ได้แก่ 1) รางวัลบริหารจัดการองค์กรดีเด่น ในฐานะที่ธนาคารมีการดําเนินงานอย่างมีประสิทธิภาพ ประเมินจากการจัดการด้านต่างๆ อาทิ ด้านศักยภาพในการแข่งขัน ด้านการควบคุม และการตรวจสอบภายใน ด้านการบริหารความเสี่ยง การบริหารจัดการสารสนเทศ และการบริหารทรัพยากรบุคคล 2) รางวัลบริการดีเด่น เป็นรางวัลที่สะท้อนบทบาทที่โดดเด่นของธนาคารออมสินในการให้บริการลูกค้าและประชาชน 3) รางวัลการพัฒนาสู่รัฐวิสาหกิจดิจิทัล (Digital Transformation Initiative) ประเภทเชิดชูเกียรติ แสดงถึงองค์กรที่มีความโดดเด่น สามารถสร้างสรรค์ และใช้ประโยชน์จากเทคโนโลยีดิจิทัลในการพัฒนาองค์กรในมิติต่างๆ 4) รางวัลเปิดเผยข้อมูลและความโปร่งใสดีเด่น ซึ่งมอบให้กับรัฐวิสาหกิจที่มีนโยบาย แนวปฏิบัติ การรายงาน และการเปิดเผยข้อมูลที่ครบถ้วน ได้มาตรฐาน ซึ่งนําไปสู่การกํากับดูแลกิจการที่ดี การต่อต้านการทุจริต และการพัฒนาเพื่อความยั่งยืนในอนาคต และ 5) รางวัลคณะกรรมการรัฐวิสาหกิจดีเด่น ด้วยคณะกรรมการธนาคารมีการกํากับดูแลและส่งเสริมการบริหารงานอย่างมีประสิทธิภาพ โปร่งใส และสอดคล้องกับการกํากับดูแลกิจการที่ดี
รัฐบาลไทย-ข่าวทำเนียบรัฐบาล-ดีอีเอส จัดอบรมให้ความรู้ PDPA ให้กับข้าราชการและเจ้าหน้าที่ ก่อน พ.ร.บ.คุ้มครองข้อมูลส่วนบุคคล พ.ศ. 2562 มีผลใช้บังคับใช้ 1 มิถุนายน 2564
วันพฤหัสบดีที่ 26 พฤศจิกายน 2563
ดีอีเอส จัดอบรมให้ความรู้ PDPA ให้กับข้าราชการและเจ้าหน้าที่ ก่อน พ.ร.บ.คุ้มครองข้อมูลส่วนบุคคล พ.ศ. 2562 มีผลใช้บังคับใช้ 1 มิถุนายน 2564
ดีอีเอส จัดอบรมให้ความรู้ PDPA ให้กับข้าราชการและเจ้าหน้าที่ ก่อน พ.ร.บ.คุ้มครองข้อมูลส่วนบุคคล พ.ศ. 2562 มีผลใช้บังคับใช้ 1 มิถุนายน 2564
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล เป็นประธานการอบรมให้ความรู้ PDPA ให้กับข้าราชการและเจ้าหน้าที่ สป.ดศ.เพื่อสร้างความรู้ความเข้าใจเกี่ยวกับพระราชบัญญัติคุ้มครองข้อมูลส่วนบุคคล พ.ศ. 2562 เนื่องจากพระราชบัญญัติฉบับนี้ได้มีการประกาศในราชกิจจานุเบกษา เมื่อวันที่ 27 พฤษภาคม 2562 และจะมีผลใช้บังคับเต็มรูปแบบในวันที่ 1 มิถุนายน 2564 กฎหมายฉบับนี้มีเจตนารมณ์เพื่อให้เกิดการคุ้มครองข้อมูลส่วนบุคคลเป็นการทั่วไป โดยกําหนดหลักเกณฑ์ กลไก และมาตรการเพื่อให้การคุ้มครองข้อมูลส่วนบุคคลมีประสิทธิภาพ มีความมั่นคงปลอดภัย สอดคล้องกับมาตรฐานสากล และมีมาตรการเยียวยาเจ้าของข้อมูลส่วนบุคคลที่ถูกละเมิดสิทธิอย่างเหมาะสม ดังนั้นการเตรียมความพร้อมให้บุคลากรของสํานักงานปลัดกระทรวงดิจิทัลเพื่อเศรษฐกิจและสังคมจึงมีความจําเป็นเพื่อให้การปฏิบัติตามกฎหมายเป็นไปอย่างถูกต้อง
******************
รัฐบาลไทย-ข่าวทำเนียบรัฐบาล-นายกฯ เปิดงานสัมมนา Gov Cloud 2020 : "The Future of Digital Government”
วันพฤหัสบดีที่ 26 พฤศจิกายน 2563
นายกฯ เปิดงานสัมมนา Gov Cloud 2020 : "The Future of Digital Government”
นายกฯ เปิดงานสัมมนา Gov Cloud 2020 : "The Future of Digital Government”
เมื่อวันที่ 26 พฤศจิกายน 2563 พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานเปิดงาน“Gov Cloud 2020” The Future of Digital Government และกล่าวปาฐกถาพิเศษ เรื่อง “Government Cloud : Dig Foundation for Government Transformation" พร้อมมอบโล่เกียรติคุณให้กับหน่วยงานภาครัฐที่มีความโดดเด่นด้านการใช้งานคลาวด์กลางภาครัฐ GDCC โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวรายงานถึงทิศทางนโยบายของด้านระบบไอทีสารสนเทศภายใต้แนวทางรัฐบาลดิจิทัล จากนั้น นายกรัฐมนตรีฯ เดินทางเยี่ยมชมนิทรรศการที่จัดแสดงภายในงาน โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารหน่วยงานในสังกัด ให้การต้อนรับ ณ ห้องเเกรนด์ ไดมอนด์ บอลรูม อาคารอิมแพคฟอรั่ม ฟอรัม ศูนย์แสดงสินค้าและการประชุม เมืองทองธานี อําเภอปากเกร็ด จังหวัดนนทบุรี ทั้งนี้ งาน“Gov Cloud 2020” จัดโดยกระทรวงดิจิทัลเพื่อเศรษฐกิจและสังคม (DES) สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ร่วมกับ บริษัท กสท โทรคมนาคม จํากัด (มหาชน) หรือ CAT
****************
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีมอบประกาศนียบัตร และให้โอวาทแสดงความยินดี นักเรียนที่ได้รับรางวัลชนะเลิศที่ ๑ และรางวัลชนะเลิศเหรียญทอง จากการแข่งขันเต้นนานาชาติ
วันพฤหัสบดีที่ 26 พฤศจิกายน 2563
รมว.วธ.เป็นประธานในพิธีมอบประกาศนียบัตร และให้โอวาทแสดงความยินดี นักเรียนที่ได้รับรางวัลชนะเลิศที่ ๑ และรางวัลชนะเลิศเหรียญทอง จากการแข่งขันเต้นนานาชาติ
รมว.วธ.เป็นประธานในพิธีมอบประกาศนียบัตร และให้โอวาทแสดงความยินดี นักเรียนที่ได้รับรางวัลชนะเลิศที่ ๑ และรางวัลชนะเลิศเหรียญทอง จากการแข่งขันเต้นนานาชาติ
วันที่ ๒๕ พฤศจิกายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีมอบประกาศนียบัตร และให้โอวาทแสดงความยินดี นักเรียนที่ได้รับรางวัลชนะเลิศที่ ๑ และรางวัลชนะเลิศเหรียญทอง จากการแข่งขันเต้นนานาชาติ ATOD International Dance Competition 2020 โดยมี น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย มล.ปรียพรรณ ศรีธวัช นายกสมาคมเอทีโอดีเพื่อพัฒนาเด็กและเยาวชน ผู้บริหารกระทรวงวัฒนธรรม อาจารย์ และนักเต้นเยาวชน เข้าร่วมพิธี ณ หอประชุมใหญ่ ศูนย์วัฒนธรรมแห่งประเทศไทย